Prva znana omemba cerkve sega v leto 1136, pri čemer pa nedavna raziskava govori o dveh starejših cerkvah. Potres 25. januarja 1348 je uničil cerkev, razen stolpa. Nova gradnja cerkve je trajala več kot sto let: 1360/1370 so obnovili kor, 1450/1460 pa ladjo. Leta 1462 je grofica Katarina Goriška podarila južno kapelo, 1482 Georg Leininger severovzhodno korno kapelo in 1482/1484 Balthasar iz Weißpriacha orgle. Obok ladje, ki ga je omenjal Santonino, je bil verjetno obnovljen po mestnem požaru leta 1524 z zankami in rebri. Zadnja poškodba cerkve zaradi potresa je iz leta 1690. Po požaru leta 1784 je bil obnovljen obok kora. Leta 1906 je bila okrog cerkve zgrajena ploščad z nišo z vodnjakom, ki jo je zasnoval Alfred Keller. Leta 1908 je bila cerkev povišana v glavno mestno župnijo. V vojnem letu 1944 so bili uničeni vitraji iz 16. stoletja in cerkvena streha. Večje obnove so bile opravljene v letih leta 1951 in 1996–1999.